Aldrei hefur verið lengri bið eftir ADHD-greiningu samkvæmt tilkynningu frá ADHD-samtökunum. Formaður þeirra, Vilhjálmur Hjálmarsson segir að 800 börn séu á biðlista - og með fullorðnum bíði vel á þriðja þúsund eftir greiningu.
Þetta er ósköp einfalt mál, það hefur ekkert verið gert varðandi fullorðna. Líklega þarf fjórfalt fjármagn ef á að ná þessum risastóra biðlista niður á einu ári. Ef við horfum á börnin þá er þetta búið að vera stigvaxandi vandamál, það kom aukafrjámagn rétt fyrir kosningar en það dugar engan veginn til.
Í tilkynningu frá samtökunum segir að biðlistar hafi aldrei verið lengri en núna.
Geðheilsumiðstöð barna var stofnuð fyrr á árinu, sem sameinar Þroska og hegðunarstöð, geðheilsuteymi fjölskylduverndar og meðferðarteymi fyrir börn og unglinga - undir einn hatt.
Þar koma auknir peningar en þeir fara í meðferð. Áfram er þessi langi biðlisti í greiningar hjá börnum sem er þyngri en tárum taki. Við vitum miðað við núverandi útreikning að þetta mun taka fjögur ár að klára biðlistann sem er til staðar núna.

Allt að fjögurra ára bið er eftir ADHD-greiningu. Vel á þriðja þúsund, bæði fullorðnir og börn eru á biðlista. 